als_Latn dik_Latn sag_Latn
Ulja e temperaturave ka sjellë reshje dëbore në veri-lindje dhe jug-lindje të vendit, në qytetet Kukës, Peshkopi, Bulqizë, si dhe Korçë e Pogradec.
Reshjet kanë zbritur deri në lartësinë 600 metra mbi nivelin e detit. Në Kukës, temperaturat kanë zbritur në minus 1 gradë Celsius, ndërsa trashësia e dëborës në zonat e thella malore shkon nga 10 deri në 20 cm.
Situata në rrugën e Kombit paraqitet normale dhe pa probleme. Shtresa e dëborës në tunelin e Kalimashit është 4 cm, por qarkullimi është i lirë.
8 kompani mirëmbajtëse po hedhin kripë, ndërsa mjetet borëpastruese po heqin borën në segmentin Tuneli i Kalimashit-Fushë Dukagjin.
Ndërkohë, dsa fshatra në njësitë bashkiake Kalis e Arrën kanë mbetur pa energji elektrike. Ekipet e OSHEE-së po punojnë për riparimin e avarive, të shkaktuara edhe nga erërat e forta.
Në Tropojë dhe Kukës janë disa akse rrugore ku nuk mund të kalohet me mjete pa zinxhirë. Edhe në akset Bulqizë-Peshkopi, Qafë Bualli-Krastë dhe Bulqizë-Klos raportohet për ngrica në rrugë.
als_Latn als_Latn als_Latn als_Latn als_Latn als_Latn